
L'Ajuntament  ha  pres  cartes  en  les  reivindicacions  dels  veïns  del  carrer  de  Paraguai  que  protesten  per  les  molèsties  que  causen  uns  gossos,  i 
també  per  a  la  demanda  de  seguretat  de  les  òbres  d'urbanització  de  la  plaça  Ramon  i  Cajal. 


Altres  notícies: 

■  El  dia  26 
l'aigua  baixarà 
de  pressió 


El  nou  mercat  és 
exposició  pública 


(Pàg.  3) 


(Pàg.  7) 

"Català  a 
les  escoles 
del  Masnou" 

(Pàg.  8) 


ALCALDIA 


EL  MASNOU 


Pàg.  2 

E!  bon  funcionament  d'un  poble  es  veu,  entre  d'altres  coses,  per  la  comunica¬ 
ció  que  existeix  entre  els  veïns  i  el  seu  ajuntament,  ja  sigui  a  través  de!  seu 
alcalde,  o  dels  regidors  que  hi  treballen.  Aquest  mes,  els  fets  més  importants  o  els 
que  han  tingut  més  rellevància  han  estat  els  problemes  que  alguns  veïns  han 
plantejat  a  l'ajuntament  i  les  diferents  solucions  que  conjuntament  han  donat. 

Aquest  és  et  cas  dels  veïns  dels  carrers  Paraguai  i  Manila,  que  han  estat  pa¬ 
tint  les  molèsties  que  creen  els  gossos  que  hi  ha  en  una  de  les  cases  del  barri. 

Respecte  a  aquest  tema  no  han  servit  les  peticions  al  propietari  dels  gossos,  no 
han  servit  les  demandes  dels  propis  veïns,  ni  les  pancartes,  ni  les  ordres  judicials 
de  desallotjament  ja  què  s'hi  ha  tornat  a  posar  gossos.  El  més  important  però  és 
que  la  solució  cada  cop  és  més  a  prop. 

w 

Es  cert,  que  l'ajuntament  pot  fer  molt  poc  ja  que  ta  potestat  sobre  l'immoble 
la  té  l'Estat,  i  ha  de  ser  aquest  qui  passi  les  competències  ai  municipi.  Mentre  no 
es  faci  així,  l'única  cosa  que  pot  fer  l'ajuntament  és  continuar  les  gestions  i  inten¬ 
tar  agilitzar  les  negociacions  per  aconseguir  que  el  local  sigui  de  la  població,  i  per 
tant  e!  pugui  utilitzar  per  a  finalitats  socials  o  d'ús  públic,  ta!  i  com  demanen  els 
veïns  de  la  zona. 

Difícilment  s'aconseguirien  les  reivindicacions,  si  veïns  i  ajuntament  anéssim 
separats  en  les  recerques  de  solucions  dels  problemes  municipals.  És  per  això 
també  que  les  reunions  amb  associacions  de  veïns  o  grups  de  veïns  són  moltes,  i 
ajuden  a  veure  e!  problema  des  de  tots  els  aspectes.  Aquest  és  el  cas  dels  veïns  de 
la  plaça  Ramon  i  Cajal. 

Vull  aprofitar  també  l'ocasió  per  felicitar  Barcelona  i  a  tota  Catalunya  per 
haver  aconseguit  l'organització  dels  Jocs  OHmpics  de  1992.  Això  servirà  per 
potenciar  també  el  nostre  poble,  ja  que,  ta!  i  com  ja  podeu  saber  a  través  de!  nos¬ 
tre  butlletí,  e!  Masnou  serà  seu  preparatòria  dels  jocs  olímpics.  D 'altra  banda,  seria 
bo  que  els  organitzadors  tinguessin  en  compte  el  nostre  poble  per  a  les  proves  de 
vela.  Com  tots  sabeu,  encara  hi  ha  pendent  la  seu  per  a  fer-les.  El  Masnou,  de 

sempre  ha  tingut  una  tradició  dins  d'aquesta  especialitat  esportiva,  i  no  ca!  dir  que  L  ajumament  ha  de  ser  un  punt  de  trobada  per  ais  masnovlns. 

de!  club  nàutic  han  sortit  medalles  olímpiques  de  ía  categoria  de  veia  lleugera. 

Aquesta  demanda  no  és  pas  nova.  Des  de  fa  molt  de  temps,  tant  els  especialistes  com  e!  propi  ajuntament  han  donat  suport  a 
qualsevol  gestió  que  anés  dirigida  a  aconseguir  l'organització  d'algunes,  per  no  dir  de  totes,  de  les  proves  de  vela. 

Finalment,  en  aquest  número  de!  butlletí  us  paríem  de  la  futura  construcció  de!  nou  mercat  municipal,  el  qual  serà  un  altre 
servei  millorat  a  la  nostra  població.  Josep  Azuara 

La  dragadora  va  tornar  a  ser  motiu  de  visita. 

Es  faran  passos  per 
travessar  la  via 

i  la  carretera 

+ 

En  aquest  darrer  mes,  l'alcalde  Josep  Azuara,  ha  tingut 
una  sèrie  de  visites  per  tal  de  trobar  solucions  a  alguns 
dels  problemes  municipals.  De  totes,  potser  les  més  relle- 
vants  han  estat  dues.  En  primer  íloc,  la  visita  que  realitzà  el 
subsecretari  del  Ministeri  d'Obres  Públiques  i  Urbanisme, 
José  de  Gregorio,  i  posteriorment  la  del  Sr.  Segarra,  del 
Departament  d'Agricultura  de  la  Generalitat. 

El  subsecretari  del  MOPU  va  visitar  les  obres  de  rege¬ 
neració  de  les  platges  i  va  comunicar  al  nostre  alcalde,  la 
intenció  que  té  el  MOPU  de  fer  uns  passos  (tant  subterra¬ 
nis  com  aeris,  segons  un  estudi)  per  salvar  la  perillositat  de 
la  via  del  tren  i  de  la  carretera  nacional  II.  Aquest  interès 
per  realitzar  els  passos  s'ha  vist  traduït  amb  l'encàrrec  de 
fer  un  estudi-projecte  per  trobar,  el  més  aviat  possible 
solucions  al  problema. 

Pel  que  fa  a  la  visita  del  representant  del  Departament 
d'Agricultura,  cal  dir  que  es  va  acceptar  l'asfaltat  d'un  tram 
del  camí  del  mig.  Aquest  projecte  facilitarà  la  connexió  per 
l'interior  entre  Premià  de  Mar  i  el  Masnou,  beneficiant  el 
sector  de  la  pagesia,  que  és  qui  fa  servir  amb  més  freqüèn¬ 
cia  aquesta  comunicació.  Respecte  aquest  tema,  l'alcalde 
també  es  va  reunir  amb  els  membres  de  la  Cambra  Agrària. 

D'altra  banda,  les  associacions  i  col·lectius  de  veïns 
d'Ocata,  Santa  Rosa  i  de  la  plaça  Ramon  i  Cajal,  han  visitat 
l'alcalde  per  tractar  cadascun  la  seva  problemàtica.  Pel  que 
fa  als  veïns  d'Ocata  i  Santa  Rosa,  es  tractà  el  problema  de 
les  molèsties  que  creen  els  gossos  que  hi  ha  a  la  casa  nú¬ 
mero  10  del  carrer  Paraguai.  Els  veïns  de  la  plaça  Ramon  i 
Cajal,  plantejaren  els  problemes  que  tenien  d'inseguretat  a 
causa  de  les  obres  que  s'estant  realitzant  a  la  plaça,  cosa 
que  ja  està  solucionat. 


EL  MASNOU 


URBANISME 


Pàg.  3 


El  projecte  es  troba  a  exposició  pública 


Amb  un  pressupost  de  157.051.250  pessetes,  el  projecte 
de  construcció  del  nou  mercat  municipal  i  del  centre  cívic  és  a 
I  ajuntament  a  exposició  pública.  Un  cop  s'acabi  aquest  període, 
es  revisaran  les  al·legacions  que  hi  hagin  hagut  i  es  procedirà  a 

l'aprovació  definitiva  del  projecte,  amb  la  qual  cosa  la  construc¬ 
ció  del  mercat  serà  imminent. 

El  nou  edifici  s'ubicarà  on  hi  havia  l'antic  escorxador.  Entre 
els  carrers  d'Itàlia,  Roger  de  Flor  i  Pujadas  Truch.  El  solar  té  una 
extensió  de  3.015  metres  quadrats,  comptant  també  les  urba¬ 
nitzacions  futures  que  es  faran  als  carrers  de  la  zona. 

Pel  que  fa  al  mercat  d'abastaments,  cal  destacar  que  tindrà 
148  places  d'aparcament,  amb  la  novetat  que  d'aquestes  pla¬ 
ces,  82  estaran  emplaçades  en  un  aparcament  subterrani. 
Aquest  aparcament  de  sota  el  mercat  tindrà  la  seva  entrada  a  la 
cruïlla  dels  carrers  Itàlia  i  Roger  de  Flor. 

A  més  de  solucionar  el  problema  dels  estacionaments  de 
vehicles,  el  nou  mercat  tindrà:  73  llocs  de  venda  al  detall,  tres 
cambres  frigorífiques,  una  sala  de  trossejament  de  les  carns, 
una  cambra  de  les  deixalles,  una  farmaciola,  un  moll  de  càrrega, 
un  despatx  de  direcció,  una  oficina  del  consumidor,  un  despatx 
per  al  veterinari,  un  despatx  d'administració,  una  cambra  de 
bany  i  lavabos,  una  sala  de  juntes  i  una  sala  de  màquines.  A 
més  de  tots  aquests  serveis  i  dependències,  també  es  construi¬ 
ran  tres  locals  comercials. 

El  projecte  de  construcció  del  nou  mercat,  també  inclou  la 
creació  d'un  Centre  Cívic.  Aquest  centre  tindrà  dues  sales 
d'exposicions,  un  despatx,  un  bar,  una  sala  de  conferències, 
lavabos  i  una  cambra  de  projeccions.  A  part  d'aquest  servei  mu¬ 
nicipal,  el  subterrani  del  centre  cívic  quedarà  lliure  per  realitzar 
altres  activitats. 


Es  començarà  per  enderrocar  Tantic  edifici 


Un  cop  acabi  tot  el  procés  burocràtic,  les  obres  començaran  amb  l'enderrocament  de  l'escorxador  i  de  les  parets  que  envolten 
el  solar,  i  les  obres  s'iniciaran  pel  carrer  Itàlia,  ja  que  és  l'únic  carrer  que  permet  el  trànsit  rodat. 

La  construcció  del  nou  mercat  d'abastaments  a  la  nostra  població  deixa  lliure  l'actual  mercat,  que  es  troba  al  costat  de  la 
carretera  nacional  II.  Aquí  doncs,  es  plantegen  un  munt  de  possibilitats  d'utilització  del  que  serà  en  un  futur  proper,  l'antic  mercat. 

Amb  tot,  cal  pensar  que  el  trasllat  del  mercat  a  l'interior  del  poble  es  beneficiós  per  diverses  raons.  En  primer  lloc,  es  descen¬ 
tralitzaran  alguns  serveis  de  la  zona  de  la  carretera,  amb  la  qual  cosa  es  dóna  m§s  vida  comercial  i  social  al  centre  real  del  Masnou. 

D  altra  banda,  el  problema  d  aparcaments  i  el  perill  que  representa  haver  d'entrar  des  de  la  carretera  al  mercat,  desapareixerà 
definitivament. 


El  semàfor  de  la  N-ll  ja  funciona 

Disminuirà  el  perill  dels  cotxes  que  surtin  a  la  N-ll 


El  semàfor  col·locat  a  la  carretera  Na¬ 
cional  II  ja  funciona,  després  d'uns  dies 
que  es  posés  en  funcionament.  D'aquesta 
manera  els  vehicles  podran  sortir  i  entrar 
a  la  nostra  població  sense  perill. 

El  motiu  pel  qual  l'entrada  en  funcio¬ 
nament  del  semàfor  ha  trigat  tant  es  a 
causa  de  la  lenta  burocràcia  de  la  Direcció 
General  de  Tràfic.  Amb  tot,  també  cal  dir, 
que  es  van  haver  de  fer  les  corresponents 
comprovacions  i  durant  uns  dies  el  senyal 
es  va  fer  funcionar  en  intermitent  perquè 
els  cotxes  que  circulen  habitualment 
comencessin  a  acostumar-s'hi. 

La  regulació  i  el  manteniment  del 
semàfor  anirà  a  càrrec  de  l'ajuntament, 
mentre  que  la  col·locació  i  el  semàfor 
pròpiament  dit,  han  estat  pagades  ínte¬ 
grament  pel  Ministeri  d'Obres  Públiques  i 
Urbanisme,  (MOPU),  amb  un  pressupost 
de  tres  milions  de  pessetes. 

D'altra  banda,  no  es  descarta  la 
possibilitat  que  l'ajuntament  del  Masnou  i 
la  Direcció  General  de  Tràfic  acordin,  so¬ 
bretot  en  dies  de  màxima  circulació  o  en 
operacions  retorn,  que  el  semàfor  es  deixi 
intermitent,  mesura  aquesta  que  també 
fan  els  altres  dos  pobles  de  la  nostra 
comarca  que  també  en  disposen  a  la  N-ll. 


Pàa.  4  URBANISME  EL  MASNOU 


Els  veïns  de  la  plaça  Ramon  i  Cajal  que  des  de  fa  uns  dies  estan  protestant  per  la  situació  en  què  es  troba  la  pla¬ 
ça,  ja  han  rebut,  per  part  de  l'empresa  constructora  TRACSA,  les  solucions  que  demanaven,  és  a  dir  que  la  plaça 
estigui  tancada  i  ben  senyalitzada  per  tal  que  no  es  produeixin  més  accidents.  Pel  que  fa  a  l'acusació  que  han  fet 
d'agressió  ecològica  a  causa  de  l'extracció  d'una  dotzena  d'arbres  que  el  projecte  preveu  col·locar  prop  de  140. 

Amb  tot,  cal  dir  que  hi  ha  presentades  dues  denúncies  al  jutjat  número  u  de  Mataró,  una  per  les  ferides  que  va 
produir  un  ferro  de  l'obra  d'urbanització  a  la  cama  d'una  jove  del  barri;  i  l'altre  per  l'extracció  dels  arbres. 

Nombroses  pancartes  es  van  veure  en  tot  el  barri 


Un  col·lectiu  de  veïns  de  la  plaça  Ramon  i  Cajal  es  troben 
des  de  finals  d'octubre  en  situació  de  protesta  per  les  precàries 
condicions  en  què  l'empresa  TRACSA,  deixa  la  zona  durant  les 
obres.  L'empresa  que  treballa  des  del  passat  mes  de  maig  en  el 
projecte  d'urbanització  de  la  plaça,  té  els  materials,  els  ferros,  i 
tot  el  que  fa  servir  per  a  les  obres,  escampat  per  la  zona,  de  ma¬ 
nera  que  els  nens  juguen  amb  aquests  objectes  amb  el  perill 

d'accident. 

Així  les  coses,  aquest  col·lectiu  de  veïns  varen  presentar  da¬ 
vant  el  jutjat  d'instrucció  número  u  de  Mataró,  dues  denúncies. 
La  primera  d'elles  feia  referència  a  les  ferides  que  una  jove  es  va 
fer  a  la  cama  amb  un  dels  ferros  de  l'obra,  i  a  causa  de  les  quals  li 
van  haver  de  fer  tres  punts  de  sutura.  La  segona  denúncia  va  ser 
per  l'extracció  d'una  sèrie  d'arbres. 

A  hores  d'ara,  el  problema  està  solucionat  en  part.  L'empresa 
TRACSA,  va  instal·lar  tota  una  sèrie  de  tanques  i  senyals  perquè 
no  es  produeixin  més  accidents,  tot  i  que  les  tanques  poden  tan¬ 
car  algún  dels  llocs  on  els  veïns  estacionaven  els  seus  cotxes. 

El  compromís  de  l'empresa  a  col·locar  les  tanques  i  els  mí¬ 
nims  de  seguretat  reivindicats  pels  veïns,  s'hi  va  arribar  després 
que  l'ajuntament  prengués  cartes  en  l'assumpte,  i  va  exigir  a 
TRACSA  que  complís  l'apartat  del  plec  de  condicions  del  projec¬ 
te,  en  e!  qual  l'empresa  executora  de  l'obra  ha  d'assegurar  els  mí¬ 
nims  per  evitar  accidents. 

Pel  que  fa  a  la  denúncia  per  agressió  ecològica,  basada  en 
l'extracció  d'una  dotzena  d'arbres,  cal  dir  que  el  projecte  preveu 
la  seva  reposició  i  aquesta  es  realitzarà  properament  dins  de  les 
obres  d'urbanització  que  s'estant  fent.  Així  doncs,  quan  estiguin 
les  obres  acabades,  tant  els  arbres  com  els  altres  elements  de 
l'entorn  natural  quedaran  tal  i  com  es  preveu  en  el  projecte. 


Tres  blocs  del 
sector  Maricel 
es  rehabilitaran 

Els  veïns  dels  blocs  números  12,  1 3  i  14,  anomenats  també  K,  L  i 
M,  del  Patronat  de  l'habitatge  del  Sector  de  Maricel  del  Masnou  es 
veuran  beneficiats  molt  properament  pel  projecte  de  rehabilitació  dels 
habitatges  abans  esmentats. 

El  promotor  de  les  obres  és  l'ajuntament  del  Masnou,  el  qual  per 
cobrir  el  pressupost  de  1 5  milions  de  pessetes  que  costen  les  obres 
rebrà  una  subvenció  de  la  Direcció  General  d'Arquitectura  i  Habitatge 
de  la  Generalitat  de  Catalunya. 

L'obra  que  es  realitzarà  es  tracta  de  la  fase  final  del  projecte  de 
rehabilitació  dels  blocs  situats  entre  els  carrers  Almeria,  els  Ametllers  i 
Joan  XXIII. 

Aquesta  rehabilitació  es  fa  perquè  ets  edificis  tenen  uns  proble¬ 
mes  d'humitat  per  a  l'envelliment  de  l'estucat  de  calç,  per  l'absència 
de  pintura,  així  com  una  sèrie  de  problemes  d'humitats  de  condensa¬ 
cions  en  les  habitacions  situades  al  nord,  est  i  a  l'oest,  per  defecte 
d'aïllament  tèrmic. 

Per  solucionar  aquests  problemes,  els  tècnics  aïllaran  l'exterior  de 
les  façanes  est  i  oest,  a  més  de  les  zones  dedicades  a  dormitori  de  les 
façanes  nord  i  sud.  D'altra  banda,  es  pintarà  amb  pintura  òcrílica  la 
resta  de  les  façanes  per  mantenir-les  seques,  i  d'aquesta  manera  rea¬ 
litzin  la  seva  funció  d'aïllament. 

Per  a  la  realització  de  les  citades  obres  es  preveu  un  temps  mà¬ 
xim  de  quatre  mesos,  sempre  que  no  surtin  imprevistos.  Així,  també, 
un  cop  acabades  les  reformes  de  conservació,  lès  posteriors  mesures 
que  es  vulguin  prendre  aniran  a  càrrec  dels  veïns  que  habitin  en  els 
esmentats  blocs. 


La  platja  torna  de  mica  en  mica  al  Masnou 

La  recuperació  de  les  platges  que  està  realitzant  el  MOPU  a 
la  nostra  costa  està  sent  cada  dia  una  realitat  més  tangible. 
El  vaixell-dragadora  Krankeloon  ja  ha  fet  la  meitat  de  la 


seva  tasca. 


EL  MASNOU 


GOVERNACIÓ 


Pàg.  5 

Aquestes  són  dues  pancartes  que  han  col·locat  els  veïns  del  carrer  de  Paraguai 


El  veïnat  del  carrer  Paraguai  està  protestant  enèrgicament 
des  de  fa  un  mes  a  causa  de  les  molèsties  que  causen  els 
gossos  que  hi  ha  a  la  finca  número  1 0  de  l'esmentat  carrer.  Els 
gossos,  a  més  de  bordar  i  de  fer  soroll,  creen  brutícia  i  focus 
d'infecció,  i  aquests  alhora  faciliten  la  proliferació  de  rates  i 
insectes. 

El  que  demanen  els  veïns  és  que  es  torni  a  desallotjar 
l'immoble  de  gossos,  i  que  la  casa  passi  a  ser  propietat  de 
l'ajuntament  perquè  es  pugui  utilitzar  com  a  local  social,  casal 
de  joventut,  o  un  centre  per  a  la  tercera  edat.  Però  aquesta  de¬ 
manda  no  es  pot  fer  realitat  fins  que  el  local  no  quedi  totalment 
desallotjat  i  el  govern  doni  plens  poders  al  municipi. 

El  fet  que  hagi  de  ser  el  govern  qui  decideixi  sobre  aquest 
assumpte,  és  perquè  la  casa  núm.  1 0  del  carrer  Paraguai,  junta¬ 
ment  amb  les  que  composen  el  grup  Santa  Rosa,  pertanyia  al 
Sindicato  Nacional  del  Seguro,  el  qual  les  llogava  als  seus  tre¬ 
balladors  per  passar  temporades  de  vacances.  Un  cop  va  aca¬ 
bar  l'anterior  règim,  el  govern  va  passar  a  ser  propietari  de  tots 
els  immobles  socials  pertanyents  al  conegut  "Movimiento", 
però  pel  que  fa  a  les  propietats  del  Sindicato  Nacional  del  Se¬ 
guro,  van  ser  problemàtiques,  ja  que  algunes  estaven  ocupades. 
Aquest  és  el  cas  de  la  casa  número  10.  L'ocupant  d'aquesta 
casa  va  posar-hi  a  dins  una  vintena  de  gossos,  els  quals  per  les 

molèsties  que  causaven  al  veïnat  van  ser  desallotjats  per  ordre 
judicial. 

La  història  dels  gossos 

El  dia  30  de  maig  passat  a  la  una  del  migdia,  dos  policies 
municipals,  el  personal  de  la  brigada  de  neteja  municipal,  el  ve¬ 
hicle  de  la  gossera  de  la  Diputació  de  Barcelona  i  una  parella  de 
la  Guàrdia  Civil,  van  desallotjar  els  divuit  gossos  i  van  netejar 
els  habitatges  del  carrer  Manila,  núm.  9  i  del  carrer  Paraguai, 


núm  10.  Aquesta  acció  es  feia  per  manament  del  jutge  d'ins¬ 
trucció  núm.  3  de  Mataró. 

A  les  cases  hi  havia  tota  classe  d'escombraries,  restes  de 
menjars,  defecacions  d'animals  i  altres  objectes  que  feien  fàstic. 
Es  va  donar  la  circumstància  que  els  policies  van  haver  d'utilit¬ 
zar  caretes  anti-gas  ja  que  era  insuportable  la  pudor  que  feia  el 
lloc  on  hi  havia  els  gossos.  D'altra  banda,  els  animals,  segons  el 
veterinari,  estaven  desnutrits,  bruts  i  plens  de  paràsits.  A  conti¬ 
nuació  es  va  procedir  a  la  neteja  i  poda  dels  arbres  i  plantes  que 
hi  havien,  així  com  el  trasllat  immediat  dels  animals  al  Centre 
Zoonosis  del  Servei  de  Sanitat  de  la  Diputació. 

La  protesta  del  propietari 

El  propietari  dels  gossos  no  va  esperar  a  fer  palesa  la  seva 
protesta  a  través  de  denúncies  pel  desallotjament  dels  animals 

de  casa  seva.  Per  aquest  motiu  va  enviar  diversos  escrits  a  l'a- 

* 

juntament,  alguns  dels  quals  han  estan  considerats  injuriosos  i 
per  tant  també  es  troben  en  tràmits  de  denúncia  contra  el 
propietari  dels  gossos. 

D'altra  banda,  el  Govern  Civil  ha  imposat  una  multa  al 
propietari  dels  gossos  de  25.000  ptes,  i  la  Generalitat  de  Cata¬ 
lunya  una  sanció  de  100.000  ptes. 

Ara,  l'ajuntament  del  Masnou  í  els  veïns  del  carrer  Paraguai 
esperen  alguna  resolució  judicial,  ja  que  les  multes  imposades 
no  donen  resultat  i  pel  que  fa  al  desallotjament  dels  animals  no 
és  una  solució  definitiva,  ja  que  segons  els  mateixos  veïns  torna 
a  haver-hi  animals  en  el  lloc  on  es  varen  treure.  És  a  dir,  les 
molèsties  continuen  i  els  veïns,  des  del  passat  mes  d'octubre, 
varen  decidir  col·locar  pancartes  als  seus  domicilis  de  banda  a 
banda  del  carrer,  tot  reivindicant  la  solució  del  problema. 


BAN 


Es  posa  en  coneixement  dels  mossos  nascuts  des  de!  dia  1  de  setembre  a!  31  de  desembre  de!  1968 
i  des  de!  dia  1  de  gener  ai  31  de  desembre  de!  1 969  que  tenen  l'obligació  de  presentar-se  a  aquest 
Ajuntament,  negociat  de  Lleves,  per  a  efectuar  e!  corresponent  allistament  de  la  lleva  1988,  durant  e! 
termini  comprès  entre  el  dia  1  d'octubre  fins  a!  31  de  desembre  d'enguany. 

Els  mossos  que  no  facin  la  inscripció  durant  e!  termini  reglamentari  seran  declarats  com  a  no  inscrits  i 
hauran  d'atendre's  a  les  sancions  que  comportin  en  cada  cas. 


Els  mossos  que  sol·licitin  la  inscripció  a  la  "Matrícula  Nava! 
Municipi  de  Residència. 

E!  Masnou,  Octubre  1986 


s'han  d'inscriure  a  l'allistament  de! 

Conselleria  de  Cultura  de  TAjuntament  del  MASNOU' 


Lanagrama  del  premi  serà  el  mateix  de  Tany  passat 


Ja  s'ha  convocat  el 
VIII  premi  literari 
"Goleta"  i  "Bergantí" 

La  regiduria  de  Cultura  de  rajuntament  ha  convocat  per  8.® 
any  consecutiu  els  premis  de  poesia  i  narrativa  "Goleta"  i  "Ber¬ 
gantí".  Aquest  any  els  premis  oscil·laran  entre  les  20.000  i  les 
75.000  ptes. 

La  participació  en  el  concurs  literari  es  podrà  fer  en  un  d'a¬ 
quests  tres  grups:  Grup  A,  fins  a  13  anys,  Grup  B,  de  14  a  18 
anys  i  el  Grup  C,  des  de  1 9  anys  en  endavant.  El  dia  límit  de  pre¬ 
sentació  de  les  obres  serà  el  dia  28  de  novembre. 

Els  escrits  hauran  de  lliurar-se  en  català,  i  hauran  de  ser 
obres  inèdites.  Els  treballs  es  podran  lliurar  al  Departament  de 
Cultura  de  l'ajuntament  en  hores  d'oficina,  es  portaran  dins  d'un 
sobre  tancat,  on  s'especificarà  el  lema,  l'edat  i  la  categoria,  tant  si 
és  en  prosa  com  en  poesia.  Dins  del  sobre  també  s'haurà  de  po¬ 
sar  una  targeta  amb  el  nom  i  l'adreça  de  l'autor. 

Els  temes  seran  lliures  tant  en  poesia  com  en  prosa.  En  can¬ 
vi,  mentre  que  en  prosa  hi  haurà  una  extensió  mínima  de  5  folis, 
en  la  categoria  de  poesia  s'hauran  de  presentar  un  mínim  de  10 
poemes. 

Els  treballs  tècnics  i  científics  queden  exclosos. 

Per  presentar  els  treballs,  es  lliurarà  l'original  i  sis  còpies  a 
màquina  a  doble  espai  i  a  una  sola  cara,  a  excepció  del  Grup  A, 
que  també  els  poden  presentar  fets  a  mà,  però  amb  lletra  clara. 

Les  característiques  de  l'obra  del  Grup  A,  seran  d'un  mínim 
de  2  folis. 

Els  premis  en  prosa  i  poesia  seran  pel  Grup  A  d'un  equip 
d'estudi,  pel  Grup  B  de  20.000  ptes.,  i  pel  Grup  C  de  75.000 
ptes.  El  veredicte  del  jurat  es  farà  públic  en  un  acte  a  l'ajuntament 
el  dia  20  de  desembre  a  2/4  de  vuit  del  vespre. 


El  Masnou  és  capital  del 
Maresme-sud  en  jocs  escolars 


El  passat  dia  20  d'octubre  es  va  obrir  a  l'ajuntament 
l'oficina  que  dependrà  del  Consell  d'Esports  Comarcal  del  Ma¬ 
resme,  la  qual  comprendrà  totes  les  poblacions  del  Maresme- 
Sud  des  de  Montgat  fins  a  Mataró. 

L'oficina  rebrà  tota  la  documentació  de  tots  els  ajunta¬ 
ments  del  Maresme-sud,  pel  que  fa  als  jocs  escolars.  Informa¬ 
rà  el  públic  de  totes  les  activitats  i  funcionament  del  jocs 
escolars,  a  través  de  la  Central  de  Mataró.  Controlarà  exhaus¬ 
tivament  tota  la  documentació,  a  les  classificacions,  competi¬ 
cions,  relacions  de  participants,  subvencions,  etc, . .  Distribuirà 
la  documentació  oportuna  a  tots  els  centres  inscrits,  des  de 
bases  d'inscripció,  a  fitxes,  classificacions,  etc.  Arxivarà  tot  el 
material  que  es  vagi  complimentant  i  mantindrà  els  contactes 
setmanals  amb  el  Consell  Comarcal  d'Esports  del  Maresme. 

L'horari  de  l'oficina  serà  de  2/4  de  8  a  9  les  tardes  dels 
dilluns,  dimarts  i  dijous.  Els  dimecres  i  els  divendres  estaran 
dedicats  a  mantenir  els  contactes  amb  el  Consell  Comarcal 
d'Esports  de  Mataró. 

d 

Els  equips  participants  en  els  Jocs  Escolars  del  Maresme- 
Sud  de  1986/87,  són  els  de  les  poblacions  següents:  Alella, 
El  Masnou,  Montgat,  Premià  de  Dalt,  Premià  de  Mar,  Teià, 
Tiana,  Vilassar  de  Dalt,  Vilassar  de  Mar.  Els  esports  que  es 
practicaran  seran:  futbol,  futbol-sala,  basquetbol,  natació,  atle¬ 
tisme,  gimnàstica,  tennis,  ping-pong  i  escacs. 

Aproximadament  1.000  nens  del  Masnou  participen  en 
els  jocs  escolars,  que  representa  la  meitat  del  cens  escolar  de 
4.^^a8.^  d'EGB. 

L'activitat  esportiva  escolar  estarà  controlada  des  del  Masnou 


Monument  a  Ramón  y  Cajal 

A  iniciativa  de  rAssociació  de  Veïns  de  la  Plaça  Ramón  i  Caja!  i  amb  el  suport  de  l'Ajuntament  del  Masnou,  s'ha 
encarregat  a!  teianenc,  Josep  Hernàndez  Caselles,  un  bust  de  bronze  en  memòria  de  l'insigne  científic,  Santiago 
Ramón  y  Cajal.  £/  monument  es  vol  inaugurar  un  cop  s'acabin  les  obres  que  s'estant  realitzant  a  la  plaça. 

Es  per  aquest  motiu  que  s 'ha  obert  un  compte  a  l'oficina  n.  °  23 1  de  la  Caixa  de  Pensions,  ubicada  a  la  Plaça 
Ramón  i  Cajal,  perquè  tothom  que  vulgui  aportar  un  ajut  econòmic  per  cobrir  les  despeses  de!  projecte,  ho  pugui 
fer  a!  número  de  compte  751/99. 

Les  obres  duraran  des  de  les  9  a  les  22  hores 


El  dia  26  raígua  baixarà  de 

L'empresa  Sociedad  Regional  de  Abastecimiento  de  Aguas,  S.  A.  (SOREA),  realitzarà  el  proper  dia  26  de  novembre  la  sego¬ 
na  connexió  del  dipòsit  general  d'aigües  amb  la  xarxa  principal  dels  carrers  Sant  Crispí-Pau  Casals.  Per  aquest  motiu  el 
sector  que  es  marca  en  el  plànol  tindrà  una  baixada  de  presió  en  la  distribució  d'aigua,  i  possiblement  en  algun  moment  el 
sector  marcat  es  podria  quedar  sense  subministrament.  La  durada  de  les  obres  serà  des  de  les  nou  del  matí  fins  a  les  deu 
del  vespre. 


La  recollida  de 
joguines  ja  s'ha  posat 


Des  del  25  al  28  es 
farà  el  curset  de 


La  campanya  contra 
el  tabac  es  farà  durant 


en  funcionament 

El  Departament  de  Serveis  Socials 
de  l'ajuntament  ha  iniciat,  com  es 
va  fent  darrerament,  la  campanya 
de  recollida  de  joguines  per  tal  que 
els  nens  més  necessitats  rebin  el 
seu  regal,  com  els  altres  nens  de  la 
seva  edat,  el  dia  de  reis. 

Per  aconseguir  aquesta  fita  s'ha 
obert  un  compte  a  la  Banca  Cata¬ 
lana  amb  el  núm.  1694/75. 
Aquest  compte  queda  obert  a  to¬ 
tes  aquelles  persones  que  vulguin 
aportar  el  seu  donatiu  per  a  la 
campanya. 

En  aquest  mateix  sentit,  qui  vulgui 
fer  regals  materials,  els  poden  por¬ 
tar  als  locals  de  l'agrupació  Foc 
Nou  del  carrer  de  Sant  Miquel. 
Esperem  la  col·laboració  de  tots. 


manipuladors 

Des  del  dia  25  al  28  de  novembre  El  Masnou 
tindrà  l'oportunitat  d'organitzar  per  7.^  vegada  el 
curset  de  maniouladors  d'aliments.  Aquest  curset 
està  dirigit  a  totes  aquelles  persones  que  treballin 
en  algun  sector  on  sigui  necesari  el  contacte  físic 
amb  els  aliments.  Amb  tot,  estarà  obert  a  qualse¬ 
vol  persona  que  vulgui  tenir  el  carnet  de  manipula¬ 
dor  d'aliments.  Les  classes  seran  de  dues  hores 
diàries,  de  7  a  9  del  vespre.  Els  exàmens  es  faran 
un  cop  s'acabi  el  curset. 

Totes  aquelles  persones  que  estiguin  interessades 
en  el  curset  de  manipulador  poden  apuntar-se  de 
dilluns  a  divendres  al  negociat  de  sanitat  de  l'ajun¬ 
tament,  en  hores  d'oficina. 

El  lloc  on  es  realitzaran  les  classes,  serà  al  Centre 
d'Assistència  Primària  (C.A.P.)  al  carrer  de  Sant 
Miquel,  125,  amb  la  col·laboració  dels  membres 
del  consell  local  de  sanitat. 


el  mes  de  gener 

La  campanya  per  deixar  de  fumar 
que  en  el  passat  butlletí  us  anun¬ 
ciàvem  a  la  darrera  plana,  ha  estat 
suspesa  fins  al  proper  mes  de  ge¬ 
ner.  Les  raons  que  ha  donat  la  Lli¬ 
ga  Internacional  de  Temperància, 
han  estat  que  els  equips  mèdics 
que  havien  d'assistir  a  les  sessions 
de  la  nostra  població  no  ho  podran 
fer. 

A  més,  el  proper  mes  de  desembre 
és  una  època  dolenta  a  causa  de 
les  festes  que  ajuden  al  consum 
del  tabac.  Així  doncs,  la  campanya 
per  deixar  de  fumar  es  realitzarà 
durant  el  mes  de  gener,  en  dies 
que  aquest  mateix  butlletí  ja 
s'encarregarà  d'anunciar  oportuna¬ 
ment. 

NECROLÒGIQUES 

Relació  d'enterraments  durant  el 
mes  d'octubre  al  Cementiri 
Municipal. 

Sr.  Josep  Serra  Margarit 
Sra.  Teresa  Ripoll  Mallol 
Sra.  M.  Assumpció  Nanot  Llado 
Sra.  Rosa  Silva  Carnero 
Sra.  Mercè  Meseguer  Sans 
Sra.  Teresa  Sune  Diego 
Sra.  Madrona  Gibernau  Rodon 


olímpics  podran 
entrenar  a  la  Vila 

L'elecció  de  Barcelona  com  a  seu  dels  jocs  olímpics  del  1  992  ens  afecta  molt  directament 
no  només  per  la  proximitat  amb  la  ciutat  sinó  perquè  El  Masnou  és  subseu,  o  ciutat  suport. 
Això  vol  dir  que  durant  l'estiu  del  92,  les  instal·lacions  esportives,  municipals  del  poble 
estaran  a  disposició  d'alguns  equips  olímpics  perquè  realitzin  els  seus  entrenaments  i  les 
preparacions  dels  partits  o  proves  que  hagin  de  realitzar  posteriorment. 

D'aquesta  manera,  les  nostres  instal·lacions  podran  ser  millorades  dins  del  projecte  d'orga¬ 
nització  dels  jocs  olímpics,  a  més  que  serem  col·laboradors  directes  amb  les  olimpiades. 

El  fet  que  el  Masnou  sigui  subseu  olímpica  va  ser  decidit  el  desembre  de  l'any  passat  per 
l'ajuntament  i  el  mes  d'abril  l'oticina  olímpica  va  acceptar  la  proposta. 

A  més,  també  s'està  intentant  portar  alguna  de  les  proves  de  vela  al  nostre  port  esportiu, 
cas  que  Barcelona  sigui  definitivament  seu  de  les  proves  d'aquesta  especialitat. 


El  Masnou  inaugurarà 
la  campanya  espectacles 
i  animació  de  Catalunya 


La  nostra  població  va  ser  la  seu  inaugural  de  la  campanya  "Català  a  l'escola.  Espectacles  i 
animació",  que  el  passat  dia  3  de  novembre  va  obrir  el  cap  del  servei  d'ensenyament  del  ca¬ 
talà  de  la  Generalitat,  Joaquim  Arenas  i  el  regidor  d'ensenyament  de  l'ajuntament  Marià 
Aran. 

Aquesta  campanya  es  realitzarà  arreu  de  Catalunya  i  forma  part  del  pla  intensiu  de  Normalit¬ 
zació,  en  el  qual  el  Maresme  fa  de  zona  pilot.  El  Masnou  ha  estat  escollit  per  inaugurar  la 
campanya  per  l'alt  grau  de  participació  que  hi  va  tenir  en  el  curs  anterior. 

La  campanya  "Català  a  les  escoles.  Espectacles  i  Animació"  va  dirigida  als  nens  del  cicle  ini¬ 
cial,  és  a  dir,  fins  a  segon  curs  d'EGB,  i  consisteix  en  representar  la  lliçó  i  després  dialogar 
amb  els  nens  per  comprovar  si  han  entès  els  conceptes  que  sobre  l'escena  se'ls  ha  explicat. 
Tot  i  que  la  classe  inaugural  es  va  fer  al  col·legi  l·luis  Millet,  la  campanya  arribarà  a  totes  les 
escoles  públiques. 

El  cost  de  la  campanya  al  Masnou  és  de  1  28.000  ptes,  de  les  quals  el  cinquanta  per  cent  ho 
paga  la  Generalitat  i  l'altra  cinquanta  l'ajuntament  del  Masnou. 


Guia  Telefònica 


Serveis  públics  generals 


Ajuntament  . .  555  06  00 

Serveis  Generals  (manteniment) .  555  37  02 

Escombraries  i  neteja  de  carrers .  555  09  02 

Plaça  Mercat .  555  1  0  35 

Correus  i  Telègrafs . ; .  555  09  96 

Notaries  .  555  1  3  22 

* 

Serveis  d'aigües  .  555  13  07 

FECSA .  555  31  00 

»  555  35  16 

Hidroelèctrica  .  751  03  05 

Catalana  de  Gas  .  3 1 0  63  04 

Telefònica  .  798  07  00 

Oficina  Mun.  del  Consumidor  .  555  10  35 

Jutjat  de  Pau  .  555  07  13 

Serveis  Mortuoris .  555  09  61 

Urgències 

Ambulàncies .  555  21  21 

Centre  d'Urgències  S.S .  555  70  61 

Lloc  de  socors .  555  18  20 

Policia  Municipal  .  555  22  44 

Guàrdia  Civil  .  555  02  53 

Bombers  de  Badalona .  380  00  80 

Taxis  .  555  03  18 


Horari  de  visites  de  l'Equip  de  Govern  de 
l'Ajuntament  del  Masnou 

Alcalde: 

Sr.  Josep  Azuara  i  Gonzàlez 
De  dilluns  a  divendres,  8-10  matí. 

Tinent  d'Alcalde  d'Administració  Ensenyament  í  Esports 

Sr.  Marià  Aran  i  Gonzàlez 
Dijous,  7-9  vespre. 

Tinent  d'Alcalde  de  Governació,  Policia  Mun.  i  Serveis  Mun. 

Sr.  Pere  Rossell  i  Puig 

Dilluns  i  dissabtes,  11-1  migdia. 

Tinent  d'Alcalde  d'Urbanisme 

Sr.  Rafael  l·ladó  i  Bonnin 
Dilluns,  9-1  1  matí. 

Tinent  d'Alcalde  de  Cultura,  Joventut  i  Turisme 

Sr.  Joaquim  Pera  i  Crusat 
Dimarts,  7-8  vespre. 

Tinent  d'Alcalde  d'Obres  Públiques 

Sr.  Jordi  A.  Mallafré  i  Dalmau 
Dilluns  i  dimecres,  12-2  tarda. 

Regidor-Delegat  de  Sanitat  Serveis  Socials,  Medi  Ambient  i  Consum 

Sra.  Núria  Toran  i  Fuentes 
Dimarts,  6-8  tarda. 

Regidor-Delegat  d'Activitats  Esportives 

r 

Sr.  Francesc  Xavier  Pagès  i  Vital 
Dimecres  i  dijous,  7-9  vespre. 

Regidor-Delegat  de  la  Gestió  Econòmica  i  Fiscal 

Sr.  Antoni  J.  Ferrero  i  Balaguer 
Dilluns,  9-10  matí. 

Regidor-Delegat  de  la  Gestió  Pressupostària 

Sr.  Josep  Puig  i  Colomer 

Dilluns,  dimecres  i  divendres  10-12  migdia. 

Per  demanar  hora  s'ha  de  fer  amb  antelació  al  departament 
corresponent.  Telèfon  555  06  00. 


